২০১৯ পশ্চিমবঙ্গে চিকিৎসকদের ধর্মঘট
২০১৯ সালের ১০ই জুন রাতে নীল রতন সরকার মেডিকেল কলেজ ও হাসপাতালের (এনআরএসসিএচ) দুই জুনিয়র চিকিৎসকদের ওপর হামলার পর কলকাতার জুনিয়র চিকিৎসকরা ১১ই জুন থেকে প্রতিবাদ শুরু করেন ও পশ্চিমবঙ্গের মুখ্যমন্ত্রী মমতা বন্দ্যোপাধ্যায়কে চিকিৎসা পেশাদারদের জন্য মধ্যস্থতা ও পর্যাপ্ত নিরাপত্তা প্রদানের দাবি জানান। মধ্যস্থতা করার প্রচেষ্টা সত্ত্বেও ১৩ জুন পর্যন্ত বিক্ষোভ চলতে থাকে, অবশেষে মুখ্যমন্ত্রী প্রতিবাদকারী ডাক্তারদের একটি চরমপত্র (আল্টিমেটাম) প্রদান করেন। শেষ পর্যন্ত প্রতিবাদকারী ডাক্তারা দাবি করে সরকার তাদের সঙ্গে মিলিত হয়ে তাদের নিরাপত্তা প্রদান করুক এবং মুখ্যমন্ত্রী কাছ থেকে প্রকাশ্যে ক্ষমাপ্রার্থনার দাবি করে।